La II Trobada Educativa Ciutat de Sagunt premia les persones més destacades de la comunitat educativa del municipi
22 de maig 2025

![](/media/rpklh3v4/trobadaeducativa_c.jpg?width=850&height=637.5)

L'Ajuntament de Sagunt ha celebrat la **II Trobada Educativa Ciutat de Sagunt** per a reconéixer la importància de la comunitat educativa amb una entrega de premis als projectes escolars i persones més destacades del present curs. L'esdeveniment s'ha desenvolupat esta vesprada a la Casa Municipal de Cultura del Port de Sagunt.

Vanessa Hermida Romero, del CIPFP La Laboral, ha sigut l'única estudiant a rebre el **premi a l'Alumna Destacada per Mèrits Propis**. Els guardons a la **Trajectòria Professional Destacada** han sigut entregats als següents professors i professores per la seua labor desenvolupada durant la seua carrera professional: Vicenta Redón Blasco (CEIP Baladre), Vicente Tomás Montes (CIPFP Eduardo Merello), Florencio Marzo de la Torre (CIPFP La Laboral) i José Ramón Tormo Capsir (CP FPA Miguel Hernández).

Respecte als treballs desenvolupats per l'alumnat, el **premi al Projecte Innovador** ha sigut per a l'IES Camp de Morvedre per ‘Hotel d’insectes’; l'IES Nº5 per ‘Llegim sota el mateix sol. Porta oberta a l’aprenentatge servei’; i l'IES Clot del Moro per ‘El pati que somiem’.

En la categoria **Millora de la Convivència** s'han reconegut els següents tres projectes: ‘Educació afectiu-sexual’ (CC Sant Vicent Ferrer), ‘Desenvolupament de les competències emocionals en 2n d’ESO’ (IES Clot del Moro) i ‘El racó de la Valenta i el Valent’ (CEIP Ausiàs March).

El guardó a la **Prevenció de l'Absentisme Escolar** se li ha atorgat a ‘Projecte Teatre: Charlie i la fàbrica de xocolata’ del CEIP Mediterráneo; el **premi a les bones Pràctiques en la Promoció i l'Ús del Valencià** se li ha entregat al CEIP Ausiàs March per ‘Ràdio Pòdcast Ausiàs March’; i el **premi AFAS** ha sigut per a l'Associació Alumnat del CP FPA Miguel Hernández.

Cal esmentar que la gala de premis ha estat amenitzada per Apaga y vámonos, la companyia del CEE Albanta Sagunt que ha interpretat _La historia de Flocris, un Pokémon especial_. Així mateix, l'alumnat de 1r de Batxillerat Escènic de l'IES Clot del Moro ha escenificat _Cisma_ i el Conservatori Professional de Música Joaquín Rodrigo ha oferit una actuació.

La gala ha comptat amb la presència de l’alcalde de Sagunt, Darío Moreno; el regidor d’Educació, Raúl Palmero; la directora general d’Innovació Educativa, Charo Escrig; i altres membres de la Corporació Municipal.

*   [](http://www.facebook.com/sharer.php?u=https://aytosagunto.es/va/actualitat/2025-05-22-la-ii-trobada-educativa-ciutat-de-sagunt-premia-les-persones-mes-destacades-de-la-comunitat-educativa-del-municipi/ "Facebook")
*   [](http://twitter.com/share?url=https://aytosagunto.es/va/actualitat/2025-05-22-la-ii-trobada-educativa-ciutat-de-sagunt-premia-les-persones-mes-destacades-de-la-comunitat-educativa-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-22-la-ii-trobada-educativa-ciutat-de-sagunt-premia-les-persones-mes-destacades-de-la-comunitat-educativa-del-municipi/ "Linked In")
*   [](mailto:?body=https://aytosagunto.es/va/actualitat/2025-05-22-la-ii-trobada-educativa-ciutat-de-sagunt-premia-les-persones-mes-destacades-de-la-comunitat-educativa-del-municipi/)